Lembit Lõhmus

Lembit Lõhmus (sündinud 25. septembril 1947 Mustlas) on eesti graafik. 

Õppis 1969–1975 Tartu Kunstikoolis ja Eesti Riiklikus Kunstiinstituudis, mille lõpetas kunstnik-ruumikujundajana cum laude. Töötas aastatel 1975–1977 Eesti Kunstimuuseumis tarbekunstiosakonna juhatajana. Oli aastatel 1977–1988 sisustusarhitekt Eesti Projektis ja KommunaalprojektisMai Levin, Lembit Lõhmus. Graafika, Näitus Adamson-Ericu muuseumis, 1987. Aastatel 1989–2003 tegutses vabakutselise graafikuna, 2003–2010 töötas Eesti Postmargis kunstnikuna ning jäi 2010. aastal pensionile.

Oli 1989–1992 Tallinna Eksliibriseklubi president. Aastast 2006 on Lembit Lõhmus Rahvusvahelise Eesti Filatelistide Seltsi Estonia auliige, 2011. aastast Tarvastu valla aukodanik.     

Loonud üle 500 eksliibrise ning väikegraafikat puu-, vase- ja terasegravüüris. Postmarke (enam kui 200) teinud kuuele riigile – NSV Liit, Eesti, Rootsi, Läti, Leedu ja Kasahstan[1]. Eksliibriseid loonud 28 riigi kogujatele.

Lembit Lõhmus on Eesti euromüntide reversi kujunduse autor.

Tunnustus
 2025 – Valgetähe V klassi teenetemärk

Viited

Välislingid
Koduleht
viki.filateelia
Euroveeb

Meedias
Lembit Lõhmus: kunstnik, kelle töid enim lakutakse Eesti Päevaleht, 8. aprill 2006
LEMBIT LÕHMUS:usun, et arvuti tähtsus kunstis on nullilähedane Sakala, 29. juuli 2006
Merilin Pärli, Intervjuu | Graafik Lembit Lõhmus: margikunst ei ole marginaalne! ERR, 22. september 2017
 Tundmatu kunstnik, kelle töid teavad kõik kultuur.postimees.ee, 29. september 2017

Kategooria:Eesti graafikud
Kategooria:Eesti sisearhitektid
Kategooria:Eesti postmarkide kujundajad
Kategooria:Eesti Kunstiakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1947